CELEX: 62010CA0420
Language: sk
Date: 2012-03-01 00:00:00
Title: Vec C-420/10: Rozsudok Súdneho dvora (tretia komora) z  1. marca 2012 (návrh na začatie prejudiciálneho konania, ktorý podal Landgericht Hamburg — Nemecko) — Söll GmbH/Tetra GmbH (Uvádzanie biocídnych výrobkov na trh — Smernica 98/8/ES — Článok 2 ods. 1 písm. a) — Pojem „biocídne výrobky“ — Výrobok spôsobujúci flokuláciu škodlivých organizmov bez toho, aby ich ničil, odpudzoval alebo zneškodňoval)

21.4.2012   
            
            
               SK
            
            
               Úradný vestník Európskej únie
            
            
               C 118/3
            
         Rozsudok Súdneho dvora (tretia komora) z 1. marca 2012 (návrh na začatie prejudiciálneho konania, ktorý podal Landgericht Hamburg — Nemecko) — Söll GmbH/Tetra GmbH
   (Vec C-420/10) (1)
   
   (Uvádzanie biocídnych výrobkov na trh - Smernica 98/8/ES - Článok 2 ods. 1 písm. a) - Pojem „biocídne výrobky“ - Výrobok spôsobujúci flokuláciu škodlivých organizmov bez toho, aby ich ničil, odpudzoval alebo zneškodňoval)
   2012/C 118/05
   Jazyk konania: nemčina
   
      Vnútroštátny súd, ktorý podal návrh na začatie prejudiciálneho konania
   
   Landgericht Hamburg
   
      Účastníci konania pred vnútroštátnym súdom
   
   
      Žalobkyňa: Söll GmbH
   
      Žalovaná: Tetra GmbH
   
      Predmet veci
   
   Návrh na začatie prejudiciálneho konania — Landgericht Hamburg — Výklad článku 2 ods. 1 písm. a) smernice Európskeho parlamentu a Rady 98/8/ES zo 16. februára 1998 o uvádzaní biocídnych výrobkov na trh (Ú. v. ES L 123, s. 1; Mim. vyd. 03/023, s. 3) — Kvalifikácia výrobku spôsobujúceho flokuláciu škodlivých organizmov bez toho, aby ich ničil, odpudzoval alebo zneškodňoval ako „biocídneho výrobku“ — Výrobok proti riasam obsahujúci látku hydroxid-chlorid hlinitý — Pojem „biocídny výrobok“
   
      Výrok rozsudku
   
   Pojem „biocídny výrobok“ uvedený v článku 2 ods. 1 písm. a) smernice Európskeho parlamentu a Rady 98/8/ES zo 16. februára 1998 o uvádzaní biocídnych výrobkov na trh sa má vykladať v tom zmysle, že zahŕňa výrobky pôsobiace hoci len nepriamo na cieľové škodlivé organizmy, pretože obsahujú jednu alebo viaceré aktívne látky, ktoré spôsobujú chemickú alebo biologickú reakciu tvoriacu súčasť reťazca príčinných súvislostí, ktorého cieľom je inhibičný účinok voči uvedeným organizmom.
   
      (1)  Ú. v. EÚ C 288, 23.10.2010.